ארסוף

אַרְסוּף הוא יישוב קהילתי המשתייך למועצה אזורית חוף השרון וממוקם על מצוק כורכר בגובה 35 מטר בין כביש 2 לים התיכון, סמוך לקיבוץ שפיים. ארסוף נחשב לאחד היישובים היקרים ביותר בישראל. שמו של היישוב נובע מקרבתו לתל ארשף הסמוך ומאזכורו בתנ"ך. בראשית ימי המדינה רבע מקרקעות המקום נרכשו על ידי האדמו"ר רבי שמחה בונים אלתר על מנת להקים במקום אתר קיט חרדי. הרעיון לא יצא לפועל, אך המגרשים נשארו בבעלות המשפחה. היישוב מיועד לכלול מאה משפחות הוא מתחלק לשתי שכונות: ארסוף ים וארסוף קדם, ומשתרע על כ-250 דונמים. תוכנית הבנייה לארסוף אושרה בסוף שנות התשעים, והיא מחלקת את היישוב ל־85 מגרשים בשטח של 700 מ"ר או 1,400 מ"ר. בשנות ה-90 של המאה ה-20 קיבלה השכונה המערבית הכרה כיישוב בשם ארסוף, בעוד השכונה המזרחית נותרה במעמד של יישוב לא מוכר. בתחומי היישוב אנדרטה בצורת ראש המתצפת על הסביבה בעזרת משקפת, לזכרו של עידן גבריאל – תצפיתן מודיעין במוצב דלעת בגזרה המזרחית בלבנון, שנפל ב-10 ביוני 1996. כיום היישוב הוא אחד היקרים והעשירים בישראל. מתגוררות בו 41 משפחות, ביניהן שגריר מקסיקו בישראל, עידן עופר, קובי ריכטר, בני שטיינמץ, מריוס נכט, אדם נוימן, ניר שרצקי ועמוס לוזון. כמו כן, האדמו"ר מגור מחזיק ברבע מהמגרשים ביישוב. בתי היישוב הם כולם וילות, מלבד בניין דירות אחד (הכולל 9 דירות על פני חמישה מפלסים). ביישוב אין מבנים ציבוריים ואין אפשרות לקבל רישיון עסק. כמו כן, תחבורה ציבורית לא מגיעה ליישוב. היישוב מוקף בגדר, ובעבר מנעו שומרים את כניסתם של מבקרים שאינם אורחי התושבים לתחומיו. כך נמנעה מהציבור גישה לחוף ארסוף, שהוא שטח ציבורי פתוח בהגדרתו. ב-2013 התקבלה עתירה שחייבה את היישוב לאפשר גישת אזרחים לחוף, אך מועצת חוף השרון סימנה את מפרץ החנייה הסמוך לחוף באדום-לבן, ואזרחים מחוץ ליישוב שביקרו בחוף נקנסו כאשר חנו שם. ב-5 בנובמבר 2018 פסק בית המשפט לעניינים מקומיים, בערעור שהגישה העיתונאית גלי גינת על דוח חנייה שקיבלה, כי הדוחות שניתנו במקום אינם חוקיים ואין כל נימוק ענייני לאיסור על החנייה בחניון. בתי היישוב כפי שהם נראים מחוף הים דרך אחד הוואדיות החותכים בצוק הכורכר רחוב הכניסה לארסוף לעת שקיעה בתי ארסוף מצפון מדיה וקבצים בנושא ארסוף בוויקישיתוף אתר האינטרנט הרשמי של ארסוף (באנגלית) ארסוף – אתר הבית של ארסוף ארסוף – הצצה נדירה לאחד היישובים היקרים בארץ, כתבה בערוץ 2 אסף קמר, 150 מיליון שקל, 100 מטר מהים: ביישוב היקר בארץ, באתר ynet, 6 באוגוסט 2016 מיכאל יעקובסון, לגור בארסוף, אבל לא בווילה: הצצה ראשונה לבניין הדירות היחיד ביישוב, באתר Xnet‏, 13 בדצמבר 2018 אמיתי גזית, האדמו"ר מגור מחזיק ברבע מהמגרשים ביישוב המיליארדרים ארסוף, באתר כלכליסט, 15 בינואר 2023 אסף קמר, "אין עוד מקום עם חוף ים כזה מחוץ לבית": הצצה לאחד היישובים הכי יקרים בישראל, באתר ynet, 9 באוגוסט 2024 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ענת ג'ורג'י, לדני מנהיים יש 20 דונם בין ארסוף לשפיים – והם לא שווים אפילו שקל, באתר TheMarker‏, 1 באוקטובר 2021 קורות החיים של עידן גבריאל, באתר "יזכור" של משרד הביטחון אמיתי גזית, האדמו"ר מגור מחזיק ברבע מהמגרשים ביישוב המיליארדרים ארסוף, באתר כלכליסט, 15 בינואר 2023 דותן לוי, הישג לציבור: ארסוף תאפשר גישה לחוף לכל דורש, באתר ynet, 25 בפברואר 2013 תחקירנית 'המקור' קיבלה דו"ח חנייה ביישוב ארסוף כשבסך הכל רצתה להגיע לים, באתר רדיו 103FM ענת יורובסקי, ‏ים סגור: האם בישוב ארסוף מצאו דרך חדשה למנוע כניסה למי שאינו תושב?, באתר דבר העובדים בארץ ישראל, 29 באוקטובר 2018 ירון דורון, בית המשפט: חוף הים בארסוף – לא לעשירים בלבד, באתר ישראל היום, 5 בנובמבר 2018 ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.